Deskonfia na’ok motór, arguidu na’in-rua kumpre prizaun preventiva | TATOLI Agência Noticiosa de Timor-Leste\nVARANDA Uncategorized Deskonfia na’ok motór, arguidu na’in-rua kumpre prizaun preventiva\nDILI, 15 setembru 2021 (TATOLI)—Tribunál Distritál Dili (TDD), liuhosi primeiru interrogatóriu, aplika ona medida koasaun prizaun preventiva ba arguidu ho inisiál A ho T, ne’ebé deskonfia envolve iha grupu na’ok motór iha Dili.\nTribunál mós aplika medida koasaun aprezentasaun periódika ba arguidu ho inisiál G ne’ebé sei aprezenta an iha Polísia Sientífika Investigasaun Kriminál (PCIC, sígla portugués) semana ida dala tolu, hodi fasilita prosesu investigasaun.\nTribunál aplika prizaun preventiva tanba iha indísiu ne’ebé forte, deskonfia na’ok motór rua no hahalok ne’e la’ós foin primeira vez akontese maibé bebeik ona.\nArguidu G mós durante ne’e hanesan tuir de’it arguidu na’in-rua, no prosesu ne’e sei iha hela segredu justisa.\nTuir kronolojia, iha 12 setembru tuku 03:00 madrugada, arguido-sira foti ema-nia motór ho marka mio iha Taibesi Aituri-laran no Palapasu.\nMinistériu Públiku (MP) promove arguido-sira ho krime furtu agravadu iha artigu 252 no falsifikasaun dokumentu ne’ebé previstu iha artigu 303, hotu-hotu hosi kódigu penál.\nDefensór Públiku, Albino de Jesus Pereira, ne’ebé fó asisténsia legál ba arguido-sira, hateten sei la halo rekursu hasoru desizaun tribunál nian, tanba arguido-sira konfesa faktu hotu.\nProsesu julgamentu ne’e prezide hosi singulár Argentino Luíza Nunes no MP reprezenta hosi prokuradór, Jacinto da Costa Babo.\narguidu na’in-rua kumpre prizaun preventiva\nDeskonfia na’ok motór\nPrevious articleVasina estudante, MEJD husu apoia inan-aman iha Baucau mobiliza oan\nNext articleEBC Nossa Senhora de Fátima Makadique laiha merenda eskolár